**HISTORIC RACE VIRTASALMI 29. – 30.5.2021**

**KILPAILIJAINFO**

**Ohjaajainfo**

Ilmoitustaulu sijaitsee kilpailutoimiston lasiseinällä. Lisämääräykset julkaistaan ilmoitustaululla.

Kilpailijoiden tulee olla valmiina varikon keräysalueella edellisen luokan ollessa radalla viimeisellä kierroksella. Edellisen lähdön tultua maaliin, päästetään seuraava luokka radalle.

Muistakaa tarkistaa, että autossanne on ajanottoon tarkoitettu toimintakuntoinen transponderi oikein kiinnitettynä oikealla paikalla.

10 min taulu, varikon portti aukeaa

5 min taulu

3 min taulu, varikon portti sulkeutuu ja varikolta ei enää pääse gridiin, vaan lähtö tapahtuu varikonportilta.

1 min taulu, käynnistä kone

30 sek taulu

5 sek taulu ennen lähdön tapahtumista

Huom!! minuutit ohjeellisia ja voivat vaihtua nopeamminkin aikataulusta riippuen

Valolähetys (varalla lippulähetys): punainen valo syttyy ja sen sammuttua on lähtö tapahtunut.

Vilppilähdön aikarangaistus on 20 sekuntia.

Mikäli lähtö joudutaan keskeyttämään **punaisella lipulla**, ajavat kilpailijat suurta varovaisuutta noudattaen lähtöpaikalle. Autot ovat tällöin Parc Ferme säännön alaisia ja jos lähtöä jatketaan, niin 10min taulun noustessa Parc Fermee vapautuu.

Valkoinen viiva toimiin radan rajana. Valkoisen viivan (toistuvasta) ylityksestä sanktioidaan virheellisenä ajona. Auton pyörät eivät saa ylittää valkoista viivaa.

Virheellistä ajotapaa sekä kontakteja ei sallita, vaan siitä tullaan sanktioimaan varoituksella tai jopa suoraan mustalla lipulla. Seuratkaa lippupisteitä, he ovat teidän ja kilpakumppaneidenne turvana radanvarressa.

Jos autoosi tulee tekninen vika, aja radan sivuun mieluiten pois radalta ja poistu TURVALLISESTI turvalliseen paikkaan. Autoa EI saa alkaa korjata radan varressa ajamisen ollessa käynnissä.

Vastalauseaika on 15min tulosten julkaisemisen jälkeen.

**Katsastus**

Katsastus on kiertävä ja tapahtuu varikkopilttuissa. Auton luona saa katsastuksen aikana olla vain auton kuljettaja tai huoltaja. Tekniset tarkastukset tapahtuvat viikonlopun aikana pilttuissa tai park fermee -alueella. Korjauskehotuksia tai määräyksiä voivat antaa vain katsastuspäällikkö Mikko Nikkari tai sarjan pääkatsastaja Tuomas Vaaranta.

**Toimisto**

Kilpailutoimistossa noudatetaan koronarajoituksia ja erityistä varovaisuutta. Toimistoon otetaan kerralla vain kuusi henkilöä, joilla on oltava maski. Mikäli et pysty käyttämään maskia, hoidetaan ilmoittautuminen ja muut kilpailun sihteeristön kanssa hoidettavat asiat toimiston ulkopuolella.

Toimistossa ei käytetä lainkaan käteistä rahaa. Mikäli olet maksanut virheellisesti osallistumismaksun tai transponderivuokran, se maksetaan pankki- tai luottokortilla. Myös kerhotuotteet maksetaan pankki-tai luottokortilla.